
Grozījumi Vēlētāju reģistra likumā
Izdarīt (Latvijas Republikas Saeimas un Ministru Kabineta Ziņotājs, Latvijas Vēstnesis, )  šādus grozījumus:
1. Izteikt 2. pantu šādā redakcijā:
“2. pants. Reģistrs nodrošina to personu uzskaiti, kurām saskaņā ar Eiropas Parlamenta vēlēšanu likumu, Pašvaldības domes vēlēšanu likumu, Saeimas vēlēšanu likumu un Vietējo pašvaldību referendumu likumu ir tiesības vēlēt Latvijas Republikā (turpmāk — vēlētāji).”.
 
2. Papildināt 5. pantu ar trešo daļu šādā redakcijā:
“(3) Reģistrā iekļauj, aktualizē un glabā ziņas par Latvijas pilsoņiem, Eiropas Savienības pilsoņiem, kuri nav Latvijas pilsoņi, bet ir reģistrēti Fizisko personu reģistrā, un kuri lēmuma par vietējās pašvaldības referenduma (turpmāk – pašvaldības referendums) rīkošanu pieņemšanas dienā sasnieguši 18 gadu vecumu un kuru dzīvesvieta ir reģistrēta attiecīgās pašvaldības administratīvajā teritorijā vai kuriem attiecīgās pašvaldības administratīvajā teritorijā pieder likumā noteiktajā kārtībā reģistrēts nekustamais īpašums.”.
 
3. Izteikt 6. panta pirmo daļu šādā redakcijā:
“(1)    Reģistrā par vēlētāju:
 
1) no Fizisko personu reģistra iekļauj šādas ziņas:
 
a)        personas kods;
 
b)       vārds (vārdi);
 
c)        uzvārds;
 
d)       personu apliecinošā dokumenta ar jaucējfunkciju apstrādātais numurs;
 
e)        dzimšanas datums;
 
f)        pilsonība;
 
g)       dzīvesvietas adrese.
 
2) iekļauj un aktualizē šādas ziņas:
 
a)        vārds (vārdi);
 
b)       uzvārds;
 
c)        dzimšanas datums;
 
d)       pilsonība;
 
e)        dzīvesvietas adrese;
 
f)        vēlētāja kods;
 
g)       vēlēšanu apgabals;
 
h)       adrese ārvalstī, uz kuru izsūtāmi dokumenti balsošanai pa pastu, ja vēlētājs pieteicies balsot pa pastu;
 
i)        elektroniskā pasta adrese, uz kuru nosūtāma tīmekļvietnes adrese, kurā ir pieejami balsošanas materiāli, ja vēlētājs Saeimas vēlēšanās vai pašvaldības domes vēlēšanās pieteicies balsot pa pastu;
 
j)        atzīme, ka tīmekļvietnes adrese, kurā ir pieejami balsošanas materiāli, nosūtāma uz vēlētāja oficiālo elektronisko adresi, ja vēlētājs Saeimas vēlēšanās vai pašvaldības domes vēlēšanās pieteicies balsot pa pastu;
 
k) ārvalsts, no kuras vēlētājs plāno nosūtīt savu balsojumu, ja ir pieteicies balsot pa pastu;
 
l) pazīme, ka personai attiecīgās pašvaldības administratīvajā teritorijā pieder likumā noteiktajā kārtībā reģistrēts nekustamais īpašums;
 
m)      ziņas par vēlēšanu iecirkni, kurā vēlētājs nobalsojis: numurs, adrese, nosaukums, vēlētāja balsošanas reģistrācijas datums un laiks, atzīme par balsošanu, izmantojot reģistrācijas aploksni;
 
n)       ziņas par iekļaušanu Reģistrā vai izslēgšanu no tā;
 
o)       vēlēšanu vai pašvaldības referenduma nosaukums.”.
 
4. Papildināt ar 7.1  pantu šādā redakcijā:
 
“7.1 pants. Attiecīgās pašvaldības vēlēšanu komisija informē Pārvaldi par pašvaldības referenduma norises datumu, nosaukumu un pašvaldības administratīvo teritoriju, kurā notiks pašvaldību referendums, vienas darba dienas laikā pēc lēmuma pieņemšanas par pašvaldības referenduma rīkošanu, bet ne vēlāk kā līdz pulksten 12 deviņpadsmitajā darba dienā pirms pašvaldības referenduma norises dienas.”.
 
5. 9. pantā:
izteikt pirmo daļu šādā redakcijā:
 
“(1) Pārvalde, pamatojoties uz Fizisko personu reģistrā esošajām ziņām, Reģistrā ziņas par Latvijas pilsoņiem, kuri kārtējo vēlēšanu dienā sasniegs vai lēmuma par pašvaldības referenduma rīkošanu pieņemšanas dienā sasniedza 18 gadu vecumu, iekļauj:”;
 
papildināt pirmo daļu ar 3. punktu šādā redakcijā:
 
“3) ne agrāk kā 19 darba dienas pirms pašvaldības referenduma norises dienas.”;
 
papildināt ar trešo daļu šādā redakcijā:
 
“(3) Pārvalde ne agrāk kā 19 darba dienas pirms pašvaldības referenduma norises dienas, pamatojoties uz Fizisko personu reģistrā esošajām ziņām, iekļauj Reģistrā ziņas par tiem Eiropas Savienības pilsoņiem, kuri nav Latvijas pilsoņi, bet ir reģistrēti Fizisko personu reģistrā un kuri lēmuma par pašvaldības referenduma rīkošanu pieņemšanas dienā sasniedza 18 gadu vecumu.”.
 
6. 12. pantā:
papildināt pirmo daļu ar 3. punktu šādā redakcijā:
 
 “3) ne vēlāk kā 15 darba dienas pirms pašvaldības referenduma norises dienas tam vēlēšanu apgabalam, kurā notiks pašvaldību referendums.”;
 
papildināt ceturto daļu aiz vārda “vēlēšanām” ar vārdiem “vai pašvaldību referendumam”.
 
7. 15. pantā:
papildināt ar 3.1 daļu šādā redakcijā:

 
“(3.1) Tiesu administrācija no Valsts vienotās datorizētās zemesgrāmatas pēc Pārvaldes pieprasījuma sniedz Pārvaldei ziņas par personām, kurām lēmuma par pašvaldības referenduma rīkošanu pieņemšanas dienā piederēja likumā noteiktajā kārtībā reģistrēts nekustamais īpašums, kas atrodas tās pašvaldības administratīvajā teritorijā, kurā notiks pašvaldības referendums.”;

 
izteikt ceturto daļu šādā redakcijā:
 
“(4) Eiropas Parlamenta, pašvaldības domes, Saeimas vēlēšanās Reģistrā iekļautās ziņas saskaņā ar šā panta pirmo, otro un trešo daļu aktualizē līdz pulksten 18 septītajā dienā pirms vēlēšanām.”
 
papildināt ar piekto daļu šādā redakcijā:
 
“(5) Pašvaldības referendumā attiecīgajam vēlēšanu apgabalam Reģistrā iekļautās ziņas saskaņā ar šā panta pirmo, otro daļu un 3.1 daļu aktualizē ne vēlāk kā 6 darba dienas pirms pašvaldību referenduma norises dienas.”.
 
8. Izteikt 18. pantu šādā redakcijā:
“18. pants. Saņēmusi iesniegumu balsošanai pa pastu, vēlēšanu iecirkņa komisija balsošanai pa pastu vai Centrālā vēlēšanu komisija tiešsaistes datu pārraides režīmā izdara Reģistrā atzīmi par vēlētāja pieteikšanos piedalīties attiecīgajās vēlēšanās, balsojot pa pastu, un norāda vēlētāja adresi ārvalstī, uz kuru izsūtāmi dokumenti balsošanai pa pastu vai norāda vēlētāja elektroniskā pasta adresi vai oficiālo elektronisko adresi, uz kuru nosūtāma tīmekļvietnes adrese, kurā pieejami balsošanas materiāli.”.
 
9. Izteikt 19. pantu šādā redakcijā:
“(1) Eiropas Parlamenta, pašvaldības domes, Saeimas vēlēšanās vai pašvaldības referendumā Pārvalde ne vēlāk kā pulksten 19 septītajā dienā pirms vēlēšanām vai pirms pašvaldības referenduma norises dienas nodrošina, ka Reģistrs un vēlētāju elektroniskais saraksts ir pieejams vēlēšanu iecirkņu komisijām.”.
 
Likums stājas spēkā 2024. gada 1. janvārī.

* Dokuments ir parakstīts ar drošu elektronisko parakstu

